Բնականաբար, ոչ թե կողմ ենք, մենք 2007 թվականից, ինչ մտել ենք խորհրդարան, երեւի մի չորս անգամ միայն ես եմ նմանատիպ առաջարկով հանդես եկել, այդ թվում՝ նաեւ օրենսդրական, որ լինի 100 տոկոս համամասնական եւ փակ ցուցակներով, եւ դա է ճիշտը։ Որովհետեւ նույնիսկ եթե համամասնական մեկ ցուցակ է լինում հանրապետությունով մեկ, եւ այն բաց է լինում, այսինքն՝ կարող է ռեյտինգով որոշվի, դա նույնպես խնդրահարույց է, որովհետեւ մենք չունենք էն իրավիճակը, որ տարբեր տեսակի տնտեսական, ֆինանսական, կրիմինալ եւ այլ ազդեցություններ չկարողանան ցուցակի վրա ազդել։ Դրա համար փակը ճիշտ է։ Եվ երբ որ ամբողջովին մենք կունենանք իսկապես այնպիսի ընտրական համակարգ, որը, բացի քաղաքական ծրագրերի պայքարից, այլ պայքար չի լինի, այդ ժամանակ կարող ենք քննարկել ե՛ւ բացը, ե՛ւ մեծամասնական համակարգը։